El Decret 222/1996, de 12 de juny, dels equipaments cívics, disposa, al seu article 24, que els casals i hotels d'entitats han de tenir un Consell assessor com a òrgan de participació en el qual es garanteixi la representació dels usuaris.
D'altra banda, mitjançant el Decret 180/1997, de 22 de juliol, es van aprovar els Estatuts dels casals de gent gran del Departament de Benestar Social.
L'article 16 d'aquests estatuts estableix com a òrgans de participació dels casals de gent gran, l'assemblea general de persones usuàries, el Consell de govern i el Consell de zona.
El Consell assessor és l'òrgan que garanteix la participació i la representació dels usuaris, associacions i ens locals i comarcals en els equipaments cívics.
L'evolució numèrica i tipològica dels equipament cívics a Catalunya des de la publicació del Decret 222/1996, de 12 de juny, així com dels serveis prestats, obliga a plantejar el desenvolupament dels consells assessors com a organismes de representació i coordinació necessaris per a una correcta gestió dels equipaments.
En aquest sentit, aquest Decret desplega la creació del Consell assessor com un pas important en la coordinació participativa d'aquests centres, i d.óna compliment al punt 4 de l'Acord de Govern GOV/33/2007, de 13 de febrer, que diu:.Incorporar representants de l'entitat local corresponent, en els Consells Assessors dels equipaments cívics....
En el cas dels casals de gent gran, els consells de zona, regulats pel Decret 180/1997, resten equiparats al consells assessors dels casals cívics i hotels d'entitats, i passen a denominar-se també Consells Assessors.
Així els casals de gent gran disposaran d'un Consell de Govern i d'un Consell assessor.
Atès que mitjançant el Decret 421/2006 aquestes competències han estat assignades al Departament de Governació i Administracions Públiques, a proposta del Conseller de Governació i Administracions Públiques i d'acord amb el Govern,
Aquest Decret té per objecte la regulació de la composició, les funcions i del funcionament dels consells assessors dels equipaments cívics, previstos al Decret 222/1996, de 12 de juny.
2.1 Aquest Decret és d'aplicació als consells assessors de tots els equipaments cívics, amb independència dels serveis que ofereixi l'equipament.
2.2 També és d'aplicació als consells de zona dels casals de la gent gran, regulats pel Decret 180/1997, de 22 de juliol, pel qual s'aproven els Estatuts dels casals de gent gran del Departament de Benestar Social, que passen a denominar-se consells assessors.
2.3 ots els equipaments cívics han de tenir un Consell assessor, amb la composició, les funcions i les normes de funcionament que s'estableixen en aquest Decret.
Composició dels consells assessors
3.1 Els consells assessors dels equipaments cívics tenen la composició següent:
a) Dos o dues representants de la Secretaria d'Acció Ciutadana.
b) Dos o dues representants de l'ajuntament corresponent al municipi de l'equipament.
c) Un o una representant del consell comarcal, quan l'equipament cívic sigui d'àmbit comarcal.
3.2 A més, en funció de la tipologia d'equipament formen part dels consells assessors:
Casals de la gent gran: dos o dues representants del Consell de Govern i dos o dues representants de les persones usuàries, escollits aquests/es últims/es en assemblea anual.
Casals cívics: dos o dues representants dels usuaris i de les usuàries escollits/escollides en assemblea anual.
Hotels d'entitats: dos o dues representants de les entitats usuàries escollides en assemblea anual.
Cases del mar: dos o dues representants de les entitats amb seu a la casa del mar i dos representants de les persones usuàries, escollits en assemblea anual.
3.3 El president o presidenta del Consell assessor s'elegeix entre els i les membres del propi consell.
3.4 El o la responsable de l'equipament actua com a secretari o secretària del Consell assessor.
3.5 La persona de la Direcció General d'Acció Cívica responsable de l'equipament ha de convocar, per a l'assistència a l'assemblea anual, els usuaris i les usuàries i les associacions vinculades al centre, per tal d'elegir els i les representats d'aquests dos col·lectius en el Consell assessor de l'equipament.
Funcions dels consells assessors dels equipaments
Són funcions dels consells assessors dels equipaments cívics les següents:
a) Proposar i aprovar el reglament de règim interior de l'equipament.
b) Vetllar pel respecte i compliment del reglament de règim interior.
c) Proposar activitats per tal d'elaborar la programació de l'equipament.
d) Fer propostes i efectuar el seguiment dels aspectes bàsics de l'organització i del funcionament de l'equipament.
e) Vetllar per la bona convivència entre els usuaris de l'equipament i resoldre els conflictes que puguin sorgir.
f) Proposar la suspensió de l'accés a l'equipament o la prestació del servei, en el cas d'incompliment del Reglament de règim intern.
g) Coordinar i promoure l'intercanvi d'experiències amb altres equipaments cívics situats en el mateix municipi o àmbit territorial d'incidència.
h) Encarregar informes o estudis destinats a la millora de l'efectivitat de l'equipament.
i) Aquelles altres que li pugui encarregar la Secretaria d'Acció Ciutadana.
5.1 Els consells assessors dels equipaments cívics es reuneixen, com a mínim, dos cops a l'any, convocats pel seu president o presidenta, amb una antelació mínima de quinze dies abans de la reunió.
5.2 També es poden reunir, de forma extraordinària, convocats pel seu president o presidenta, a iniciativa pròpia o a instància de la meitat dels membres del consell.
6.1 Els acords es prenen per majoria dels membres presents.
En cas d'empat, el vot del president o presidenta és de qualitat.
6.2 En tot el no previst en aquest Decret és d'aplicació la normativa sobre òrgans col·legiats.
Es deroguen l'article 24 del Decret 222/1996, de 12 de juny, dels equipaments cívics i els articles 19 h) i 23 dels Estatuts dels casals de gent gran aprovats pel Decret 180/1997, de 22 de juliol, així com totes les disposicions d'igual o inferior rang que s'oposin o contradiguin el que s'estableix en aquest Decret.